# Cimera del G7 de 2019

La Cimera del G7 de 2019 (45a edició) es va celebrar entre els dies 24 i 26 d'agost de 2019 a Biàrritz (Lapurdi, Nova Aquitània). El març de 2014, el G7 va declarar que actualment no era possible una discussió amb sentit ple amb Rússia en el context del G8. Des de llavors, les reunions han continuat dins del procés del G7. Tanmateix, segons un portaveu oficial, Donald Trump i Emmanuel Macron havien acordat que Rússia hauria de ser convidada a la Cimera del G7 de 2020.

## Comunicat final

Es van acordar cinc punts com a conclusió de la cimera, sobre els següents temes:
* Organització Mundial del Comerç
* Iran
* Líbia
* Intervenció militar russa a Ucraïna (2014–actualitat)
* Declaració conjunta sino-britànica i Protestes a Hong Kong de 2019 contra la llei d'extradició

## Roda de premsa final

En la roda de premsa final, Boris Johnson va dir que "no s'hauria de permetre mai que Iran aconseguís [desenvolupar] una arma nuclear". Mentre els poders europeus van intentar calmar l'Iran, Donald Trump va dir, en aparent referència a la retòrica combativa del govern iranià sobre la seva habilitat d'atacar els interessos dels EUA,
| « | (anglès) They can't do what they were saying they were going to do because if they do that, they will be met with really very violent force. | (català) No poden fer el que estaven dient que anaven a fer perquè, si ho fan, es trobaran amb una força realment violenta. | » |
| — Donald Trump ||||

## Amfitrió

Es va escollir l'Hôtel du Palais a Biarritz, França, com a seu amfitriona de la cimera del G7.

## Dirigents assistents a la cimera

Els assistents a la 45a cimera del G7 inclouen els dirigents del set estats membre del G7, així com representants de la Unió Europea. El President de la Comissió Europea ha estat un participant permanentment benvingut a totes les reunions i les preses de decisions des de 1981, però no va assistir a aquesta edició a causa d'una intervenció quirúrgica. El President del Consell Europeu ha estat el co-representant de la UE des de la 36a cimera del G8 a Canadà el juny de 2010.
Aquesta va ser la primera cimera del G7 per al Primer ministre britànic Boris Johnson. També fou la darrera cimera per al Primer ministre italià Giuseppe Conte i per al President del Consell Europeu Donald Tusk.
El President de la República francesa, Emmanuel Macron, va convidar el Primer ministre d'Austràlia Scott Morrison, el President del Govern d'Espanya Pedro Sánchez i el Primer ministre de l'Índia Narendra Modi per assistir al sopar de líders de la cimera del G7 a Biarritz com a convidats especials.

### Dirigents participants

Mebres del nucli del G7 L'amfitrió està mostrat en negreta :
| Membre | Membre | Representat per | Càrrec |
| | Canadà | Justin Trudeau | Primer ministre |
| | França | Emmanuel Macron | President |
| | Alemanya | Angela Merkel | Canceller |
| | Itàlia | Giuseppe Conte | Primer ministre (en funcions) |
| | Japó | Shinzō Abe | Primer ministre |
| | Regne Unit | Boris Johnson | Primer ministre |
| | Estats Units | Donald Trump | President |
| | Unió Europea | Donald Tusk | President del Consell |
| Països convidats ||||
| País | País | Representat per | Càrrec |
| | Austràlia | Scott Morrison | Primer ministre |
| | Burkina Faso | Roch Marc Christian Kaboré | President |
| | Xile | Sebastián Piñera | President |
| | Egipte | Abdel Fattah el-Sisi | President |
| | India | Narendra Modi | Primer ministre |
| | Rwanda | Paul Kagame | President |
| | Senegal | Macky Sall | President |
| | Sud-àfrica | Cyril Ramaphosa | President |
| | Espanya | Pedro Sánchez | President del Govern (en funcions) |

## Galeria de dirigents participants

* Canada Justin Trudeau, Primer Ministre
* França Emmanuel Macron, President (amfitrió)
* Alemanya Angela Merkel, Canceller
* Japó Shinzō Abe, Primer Ministre
* Itàlia Giuseppe Conte, Primer Ministre
* Regne Unit Boris Johnson, Primer Ministre
* Estats Units d'Amèrica Donald Trump, President
* Unió Europea Donald Tusk, President del Consell

### Dirigents convidats
#### Presidents i Caps de govern

Els dirigents següents van ser convidats a la sessió de cloenda de la cimera del G7.
* Austràlia Scott Morrison, Primer ministre
* Burkina Faso Roch Marc Christian Kaboré, President
* Xile Sebastián Piñera, President
* Egipte Abdel Fattah el-Sisi, President
* Índia Narendra Modi, Primer ministre
* Ruanda Paul Kagame, President
* Senegal Macky Sall, President
* Sud-àfrica Cyril Ramaphosa, President
* Espanya Pedro Sánchez, President del Govern

#### Organitzacions internacionals

* OCDE José Ángel Gurría, Secretari General
* ONU António Guterres, Secretari General
* Grup del Banc Mundial David Malpass, President
* Comissió de la Unió Africana Moussa Faki, President
* Banc Africà del Desenvolupament Akinwumi Adesina, President
* Fons Monetari Internacional David Lipton, Director Gerent
* Organització Mundial del Comerç Roberto Azevêdo, Director General
* Organització Internacional del Treball Guy Ryder, Director General
* ONU Phumzile Mlambo-Ngcuka, Secretària General adjunta
* Angélique Kidjo, cantant i compositora beninesa

### Participació

El Primer ministre italià Conte i el President del Govern espanyol Sánchez van participar en la cimera com a dirigents en funcions. Jean-Claude Juncker, de la Comissió Europea, no hi va assistir a causa de problemes de salut.
En un moviment inesperat, Emmanuel Macron va convidar Javad Zarif a assistir a la cimera, qui va volar en un Airbus del govern iranià. Macron, que "va intentar un gambit diplomàtic d'alt risc", va creure que el Ministre d'Afers Exteriors de l'Iran podria ser capaç de desescalar la tensa situació sobre el programa nuclear iranià, malgrat el recent repunt en les tensions entre la República Islàmica d'una banda, i els EUA i el Regne Unit de l'altra. Una font de la delegació francesa va dir que
| « | Això no vol dir que el Sr. Trump doni suport actiu a les converses, només que permet que se celebri. Si hi ha avanços, pot donar-hi el seu vist-i-plau i potser també compartir-ne el mèrit. Si no hi ha resultats, no haurà de lamentar-ho perquè era una iniciativa de França. Si les converses tenen èxit a l'hora de reduir la tensió, serà un gran cop d'efecte diplomàtic per al Sr. Macron. | » |

## Punts tractats

Els temes previstos incloïen el comerç internacional, el canvi climàtic, i els impostos a les empreses tecnològiques. El President del Consell europeu Donald Tusk va dir als dirigents de la cimera que haurien de parlar sobre el tractat nuclear de l'Iran, el qual era en risc a causa de la decisió dels EUA de retirar-se'n.
El 23 d'agost, el President Emmanuel Macron va instar el G7 a dirigir les discussions de cimera sobre els incendis forestals de l'Amazònia de 2019, els quals va descriure com una "crisi internacional". Va dir que "La nostra casa està cremant. Literalment.", afegint que la selva amazònica produeix el "20% de l'oxigen del món." El President dels EUA Donald Trump es va oferir per prendre la posició del govern brasiler a la reunió, i va dir que el govern dels EUA no estava d'acord amb parlar de l'assumpte sense la presència de Brasil. El Regne Unit, Itàlia, Japó, Espanya i Xile també donen suport a Brasil. Durant la reunió, hi hi havia evidents diferències entre els participants.

## Protestes i contra-cimera

Més de 13.000 policies es van mobilitzar per tal de garantir-hi la seguretat. El govern francès volia evitar els moviments antiglobalització.
Algunes organitzacions franceses i basques es van unir per organitzar una "contra-cimera G7", en els mateixos dies que els del G7, al sud del país basc francès.

## Referències

* ↑ «France's action at the G20 and the G7». diplomatie.gouv.fr. Arxivat de l'original el 15 d’abril 2019. [Consulta: 9 juny 2018].
* ↑ «Trump trade fury torpedoes Canada's G7 summit». France 24, 09-06-2018.
* ↑ «US President Donald Trump says he believes China sincerely seeks a trade deal». South China Morning Post, 26-08-2019.
* ↑ «Trump open to talks with Iran but maintains possibility of using 'very violent force'». CBC, 26-08-2019.
* ↑ Kettle, Martin. «How luxury hotels such as Biarritz’s Hôtel du Palais have helped shape history | Martin Kettle», 24-08-2019.
* 1 2 de La Baume, Maïa. «Jean-Claude Juncker to miss G7 after emergency surgery». politico.eu, 19-08-2019.
* ↑ «Iranian foreign minister Javad Zarif arrives in Biarritz in surprise visit to G7 leaders summit». Telegraph Media Group Limited, 25-08-2019.
* ↑ «Trump Arrives in Biarritz for Testing G7 Summit», 24-08-2019.
* ↑ «G7 Summit to Be 'a Difficult Test of Unity': EU's Tusk», 24-08-2019.
* ↑ «Amazon rainforest fires: Macron calls for 'international crisis' to lead G7 discussions». , 23-08-2019.
* ↑ «Trump levará posição brasileira ao G7». O Globo, 23-08-2019.
* ↑ «Bolsonaro conversa com premiê espanhol e primeiro-ministro do Japão». Estadão, 23-08-2019.
* ↑ «Squabbles erupt as G7 leaders open summit in French resort», 25-08-2019. Arxivat de l'original el 26 d’agost 2019. [Consulta: 27 d’agost 2019].
* ↑ Chrisafis, Angelique. «Biarritz in lockdown as G7 summit descends on French resort», 24-08-2019.
* ↑ «Pour le sommet du G7 de Biarritz, 13 200 policiers et gendarmes mobilisés», 20-08-2019.
* ↑ «Who's protesting at the G7, and why». CBC News.
* ↑ Chrisafis, Angelique «French climate activists protest as Macron attends G7 summit» (en anglès). The Guardian, 25-08-2019 [Consulta: 25 agost 2019].
* ↑ «Qui sommes nous». Arxivat de l'original el 2019-08-28. [Consulta: 27 agost 2019].
* ↑ «SARRERA».
* ↑ «Page d'accueil».